Authentication Of Hadees Mubaraka
دین پر عمل کرنا مقصود ہے۔ یہ دین ہمیں قرآن اور سنت متواترہ سے ملا ہے۔ سنت متواترہ سے جو دین ملا ہے اس میں نماز روزہ زکوٰۃ حج، نکاح و طلاق، وغیرہ شامل ہیں۔ یہ 27 سنن ہیں۔ ان کی فہرست غامدی صاحب کی کتاب میزان اور الاسلام میں دی گئی ہے۔ احادیث میں اس دین کی تشریح اور وضاحت ہوتی ہے۔ وہ اگر نہ ہو تو دین میں کوئی کمی واقع نہیں ہوتی تاہم یہ رسول اللہ کا دین کے بارے میں قیمتی علم ہے جس سے جانچ پرکھ کر استفادہ کیا جاتا ہے
آپ کے ہاں کئی چیزیں واضح نہیں ہیں۔ دین صرف قرآن مجید میں نہیں ہے۔ قرآن مجید حکم دیتا ہے رسول کی پیروی کرو۔ چنانچہ ان سے جو دین ملا وہ دو صورتوں میں ہے۔ ایک قرآن جو دین کی علمی بنیادیں فراہم کرتا ہے اور دوسرا سنت متواترہ۔ احادیت رسول اللہ کی باتیں ہیں ان کی زندگی کا ریکارڈ ہے جس میں کچھ ناقص رویات میں شامل ہیں۔ انھیں قرآن اور سنت کی روشنی میں قبول کیا جاتا ہے۔ احادیث کو ان کی سند یعنی راویوں کی جناب کے بعد زیر غور لایا جاتا ہے نہ کہ کسی ایک امام کی اتھارٹی پر انھیں قبول کیا جاتا ہے۔